CELEX: C2007/223/33
Language: lt
Date: 2007-09-22 00:00:00
Title: Byla F-18/07 2007 m. liepos 10 d. pareikštas ieškinys byloje Marcuccio prieš Komisiją

22.9.2007   
            
            
               LT
            
            
               Europos Sąjungos oficialusis leidinys
            
            
               C 223/18
            
         2007 m. liepos 10 d. pareikštas ieškinys byloje Marcuccio prieš Komisiją
   
   (Byla F-18/07)
   (2007/C 223/33)
   Proceso kalba: italų
   Šalys
   
      Ieškovas: Luigi Marcuccio (Trikazė, Italija), atstovaujamas advokato G. Cipressa
   
      Atsakovė: Europos Bendrijų Komisija
   Ieškovo reikalavimai
   
               —
            
            
               panaikinti atsakovės bendros ligos draudimo sistema pagrįstą 2005 m. spalio 25 d. Sprendimą atmesti ieškovo 2005 m. spalio 11 d. prašymą pripažinti jį sergančiu sunkia liga pagal Europos Bendrijų pareigūnų tarnybos nuostatų 72 straipsnį ir Europos Bendrijų pareigūnų draudimo nuo ligos rizikos taisykles,
            
         
               —
            
            
               prireikus panaikinti 2006 m. lapkričio 30 d. Paskyrimų tarnybos sprendimą ADMIN.B.2/MB/nb D(06) 27556 tiek, kiek jo buvo atmestas ieškovo 2006 m. rugpjūčio 23 d. skundas dėl ginčijamo sprendimo panaikinimo,
            
         
               —
            
            
               pripažinti negaliojančią arba, nepatenkinus šio reikalavimo, panaikinti kiek tai yra būtina medicinos komiteto išvadą, į kurią nurodo 2006 m. lapkričio 30 d. raštas ir kurios turinys ieškovui yra nežinomas, jei ji iš tikrųjų egzistuoja, dėl ko atsižvelgiant į turimą informaciją yra abejojama,
            
         
               —
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Grįsdamas savo reikalavimus, ieškovas nurodo šiuos tris pagrindus:
   
               1.
            
            
               Sprendimo motyvacijos stoką, kurią be kita ko lemia atsakovės argumentų nelogiškas, nenuoseklus, tautologinis, prieštaringas ir neįtikinamas pobūdis ir tyrimų stoka;
            
         
               2.
            
            
               Akivaizdžią vertinimo klaidą ir teisės aktų pažeidimą;
            
         
               3.
            
            
               Rūpinimosi ir gero administravimo pareigų pažeidimą.